CELEX: 32013D0445
Language: lt
Date: 1377734400000
Title: 2013/445/ES: 2013 m. rugpjūčio 29 d. Komisijos įgyvendinimo sprendimas, kuriuo dėl Sąjungos vidaus prekybos avimis ir ožkomis sveikatos sertifikatų pavyzdžių ir su skrepio liga susijusių sveikatos reikalavimų iš dalies keičiamas Tarybos direktyvos 91/68/EEB E priedas (pranešta dokumentu Nr. C(2013) 5527)  Tekstas svarbus EEE

31.8.2013   
            
            
               LT
            
            
               Europos Sąjungos oficialusis leidinys
            
            
               L 233/48
            
         KOMISIJOS ĮGYVENDINIMO SPRENDIMAS
   2013 m. rugpjūčio 29 d.
   kuriuo dėl Sąjungos vidaus prekybos avimis ir ožkomis sveikatos sertifikatų pavyzdžių ir su skrepio liga susijusių sveikatos reikalavimų iš dalies keičiamas Tarybos direktyvos 91/68/EEB E priedas
   (pranešta dokumentu Nr. C(2013) 5527)
   (Tekstas svarbus EEE)
   (2013/445/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (1), ypač į jos 14 straipsnio 2 dalį,
   kadangi:
   
               (1)
            
            
               Direktyva 91/68/EEB nustatomos gyvūnų sveikatos sąlygos, kuriomis reglamentuojama Sąjungos vidaus prekyba avimis ir ožkomis. Ja be kita ko nustatoma, kad avys ir ožkos į paskirties vietą turi būti vežamos tik su sveikatos sertifikatu, atitinkančiu tos direktyvos E priedo I, II arba III pavyzdį;
            
         
               (2)
            
            
               Europos Parlamento ir Tarybos reglamentu (EB) Nr. 999/2001 (2) nustatomos galvijų, avių ir ožkų užkrečiamųjų spongiforminių encefalopatijų (USE) prevencijos, kontrolės ir likvidavimo taisyklės. To reglamento VII priede nustatomos USE kontrolės ir likvidavimo priemonės. Be to, to reglamento VIII priedo A skyriuje nustatomos Sąjungos vidaus prekybos gyvais gyvūnais, sperma ir embrionais sąlygos;
            
         
               (3)
            
            
               Reglamentas (EB) Nr. 999/2001 iš dalies pakeistas Komisijos reglamentu (ES) Nr. 630/2013 (3), atsižvelgiant į naujus mokslinius įrodymus. Reglamento (EB) Nr. 999/2001 pakeitimais panaikinta dauguma su netipine skrepio liga susijusių apribojimų. Be to, Sąjungos vidaus prekybos avimis ir ožkomis taisyklės glaudžiau suderintos su Pasaulinės gyvūnų sveikatos organizacijos (OIE) standartais, nustatant atitinkamai griežtesnius reikalavimus dėl klasikinės skrepio ligos;
            
         
               (4)
            
            
               todėl reikėtų iš dalies pakeisti Direktyvos 91/68/EEB E priede pateiktus II ir III sveikatos sertifikatų pavyzdžius, kad jie atitiktų Sąjungos vidaus prekybos avimis ir ožkomis reikalavimus, nustatytus Reglamente (EB) Nr. 999/2001 su pakeitimais, padarytais Reglamentu (ES) Nr. 630/2013;
            
         
               (5)
            
            
               be to, Direktyvos 91/68/EEB E priede pateiktų I, II ir III sveikatos sertifikatų pavyzdžių formatą reikėtų suderinti su Komisijos reglamentu (EB) Nr. 599/2004 (4) nustatytu formatu;
            
         
               (6)
            
            
               todėl Direktyva 91/68/EEB turėtų būti atitinkamai iš dalies pakeista;
            
         
               (7)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 91/68/EEB E priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. rugpjūčio 29 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 46, 1991 2 19, p. 19.
   
      (2)  2001 m. gegužės 22 d. Europos Parlamento ir Tarybos reglamentas (EB) Nr. 999/2001, nustatantis tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (OL L 147, 2001 5 31, p. 1).
   
      (3)  2013 m. birželio 28 d. Komisijos reglamentas (ES) Nr. 630/2013, kuriuo iš dalies keičiami Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, priedai (OL L 179, 2013 6 29, p. 60).
   
      (4)  2004 m. kovo 30 d. Komisijos reglamentas (EB) Nr. 599/2004 dėl Bendrijos vidaus prekybos gyvūnais ir gyvūninės kilmės produktais suderinto sertifikato pavyzdžio ir patikrinimo ataskaitos patvirtinimo (OL L 94, 2004 3 31, p. 44).
   
      PRIEDAS
      
         
            „E PRIEDAS
            I   PAVYZDYS
            
               
            
               
            
               
            II   PAVYZDYS
            
               
            
               
            
               
            
               
            III   PAVYZDYS